**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** poslanci Národnej rady Slovenskej republiky Boris Kollár, Petra Krištúfková

2. **Názov návrhu zákona:** Návrh zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov

3.**Predmet návrhu zákona:**

a) nie je upravený v práve Európskej únie,

b) nie je obsiahnutý v judikatúre Súdneho dvora Európskej únie.

**Vzhľadom na to, že problematika návrhu zákona nie je upravená v práve Európskej únie, je bezpredmetné vyjadrovať sa k bodom 4. a 5.**

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  | X |   |
| 2. Vplyvy na podnikateľské prostredie - dochádza k zvýšeniu regulačného zaťaženia? |  | X |   |
| 3. Sociálne vplyvy - vplyvy  na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  X |  |   |
| 4. Vplyvy na životné prostredie |  | X |   |
| 5. Vplyvy na informatizáciu spoločnosti |   | X |   |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Prijatie návrhu môže znamenať zvýšenie výdavkov v spojení s realizáciou činností súvisiacich s podávaním návrhov na exekúciu. Predkladatelia však predpokladajú, že tieto výdavky budú nízke a bude ich možné uhradiť v rámci schválených limitov rozpočtových kapitol na rok 2017. Ich návratnosť bude realizovaná prostredníctvom penálov, ktoré budú príjmom štátneho rozpočtu Slovenskej republiky.

Taktiež bude realizovaná návratnosť vynaložených finančných prostriedkov na vyplatenie náhrad za neplatené výživné prostredníctvom exekúcii. Predkladatelia však predpokladajú, že príslušný úrad práce, sociálnych vecí a rodiny bude efektívnejšie vymáhať vynaložené finančné prostriedky na vyplatenie náhrad za neplatené výživné od povinných osôb. Vymožené náhradné výživné od povinných osôb bude príjmom štátneho rozpočtu Slovenskej republiky.

**A.4. Alternatívne riešenia**

bezpredmetné

**A.5. Stanovisko gestorov**

Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.